למה להפסיד כסף על ADHD אם יש הטבת מס?
הפעם נעסוק במחיר הכלכלי של הפרעת הקשב: נפתח במאמרו של יועץ המס ירון בן דוד, מאמר ממצה ומעודכן אודות הטבות מס להורים של ילדים עם הפרעות קשב. נסיים בסיפורו של מבוגר עם הפרעות קשב, קטע הומוריסטי אשר פורסם ברחבי הרשת בעילום שם, המספר על המחירים שמשלם מבוגר עם הפרעות קשב ADHD. קריאה נעימה!
כיום, בשנת 2008, ניתן לדרוש החזרי מס בגין ילדים לקויי למידה בגין השנים 2003-2007 , כך שסכום ההחזר הכספי בתוספת הפרשי הצמדה וריבית 4% מגיע לכ- 25,000 ¤.
נושא הפרעות הקשב עלה לכותרות בשנים האחרונות עם התגברות המודעות לנושא ילדים עם הפרעות קשב ADD/ADHD. הפרעות אלו דורשות טיפולים רב מערכתיים אשר עולים לא מעט כסף ועלולים להמשך שנים רבות.
הסעיף בחוק זה לא השתנה, אולם נציבות מס הכנסה הרחיבה את הפרשנות של הגדרת ילד "נטול יכולת" והוסיפה לרשימה את האבחנות ADDו- ADHD. בנוסף, הפיצה חוזר מיוחד לכלל פקידי השומה (מנהלי הסניפים של מס הכנסה) בו קבעה מספר קריטריונים מצטברים, שרק עמידה בכולם תזכה את ההורים בהקלת המס.
א. קביעת ועדת השמה על זכאות לחינוך מיוחד.
ב. אישור שהילד למד בפועל במסגרת לחינוך מיוחד.
ג. תעודה רפואית על גבי טופס 127 של מס הכנסה.
ד. ילדים הזכאים לקצבת נכות מביטוח לאומי.
מנגד, נשקלת האפשרות לבטל באופן גורף את הקלת המס לכלל ההורים לילדים לקויי למידה, וזאת מאחר שהתגלו מקרים רבים בהם הוצגו למס הכנסה אישורים מזויפים.
נכתב על ידי ירון בן דוד, יועץ מס מוסמך.
אני מחליט להשקות את הגינה. בעודי פותח את הברז בחצר , אני מביט לעבר מכוניתי ומחליט שהיא זקוקה לשטיפה. כאשר אני פונה אל החניה אני מבחין שיש דואר על שולחן המרפסת , אותו הבאתי מתיבת הדואר קודם לכן. אני מחליט לעבור על הדואר לפני שטיפת המכונית. אני מניח את מפתחות המכונית על שולחן המרפסת, זורק את דואר הזבל אל הפח שמתחת לשולחן, ושם לב שהפח מלא. לכן, אני מחליט להחזיר את החשבונות לשולחן ולרוקן תחילה את הפח.
אבל אז אני חושב, מכיוון שאני ממילא עומד להיות ליד תיבת הדואר כאשר ארוקן את הפח, אז מוטב שאשלח את תשלומי החשבונות תחילה. אני לוקחאת פנקס הצ'קים מהשולחן ורואה שנותר רק צ'ק אחד! שאר הצ'קים הם בשולחן הכתיבה שבחדר העבודה, לכן, אני נכנס פנימה אל שולחן הכתיבה שם אני מוצא פחית קולה שקודם שתיתי ממנה. אני מתכוון לקחת את הצ'קים , אבל תחילה עליי להניח בצד את פחית הקולה כדי שלא אשפוך אותה חלילה בטעות. אני מבחין שהקולה כבר מתחממת, אז אני מחליט להכניס אותה למקרר.
בעודי ניגש למטבח עם הפחית, עיניי קולטות אגרטל פרחים על הדלפק - יש להשקות אותם. אני מניח את הפחית על הדלפק ואני מגלה שם את משקפי הקריאה שלי אותם חיפשתי כל הבוקר. אני מחליט שמוטב שאחזיר אותם אל שולחן הכתיבה שלי, אך תחילה עליי להשקות את הפרחים. אני מחזיר את המשקפיים לדלפק, ממלא כד מים ולפתע מבחין בשלט של הטלוויזיה . מישהו השאיר אותו על שולחן המטבח. אני קולט שהערב כאשר נשב לצפות בטלוויזיה , אני אחפש את השלט, אבל לא אזכור שהוא במטבח, אז אני מחליט להחזיר אותו למקום שלו, אך תחילה אשקה את הפרחים. אני שופך קצת מים לפרחים אבל מעט מהם נשפך על הרצפה. לכן, אני מחזיר את השלט לשולחן, לוקח מטליות ומנגב את השלולית. ואז אני חוזר אל הפרוזדור ומנסה להיזכר מה עמדתי לעשות.
העלון הבא יעניק עצות למורים של ילדים עם הפרעות קשב .אני מזמינה אותך לצפות לו ביחד עמי.